**KANADA**

|  |  |  |
| --- | --- | --- |
| Data | Pateikiamos informacijos apibendrinimas | Informacijos šaltinis |
| **Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai** | | |
| 11-12 | Kanados vyriausybė paskelbė apie Dirbtinio intelekto saugos instituto, kuris nagrinės dirbtinio intelekto technologijų keliamas grėsmes, atidarymą. Institutas veiks prie Kanados inovacijų, mokslo ir ekonominės plėtros ministerijos. Per penkerius metus jo finansavimui numatyta skirti 50 mln. CAD (~ 34 mln. EUR). Šiais metais Kanados federaliniame biudžete dirbtinio intelekto sektoriui numatyta skirti 2,4 mlrd. CAD. | [Federal government launching research institute for AI safety](https://www.thestar.com/politics/federal/federal-government-launching-research-institute-for-ai-safety/article_0d9b4edf-cc1f-556b-8c36-0ba4b98fbca7.html) |
| 11-29 | Grupė Kanados naujienų agentūrų, įskaitant *CBC/Radio-Canada, Postmedia, Toronto Star, Globe and Mail* ir *The Canadian Press*, pradėjo bendrą ieškinį dėl autorių teisių pažeidimo prieš *ChatGPT* kūrėją *OpenAI.* Skunde, kuris lapkričio 29 d. buvo pateiktas Ontarijo aukštesniajam teisingumo teismui, prašoma atlyginti žalą ir išieškoti bet kokį pelną, kurį *OpenAI* gavo naudodama šių naujienų agentūrų straipsnius, taip pat siekiama teismo nutarimu uždrausti *OpenAI* ateityje naudoti naujienų agentūrų straipsnius. | [Canada’s major news organizations band together to sue ChatGPT creator OpenAI](https://www.thestar.com/business/canada-s-major-news-organizations-band-together-to-sue-chatgpt-creator-openai/article_efeae602-ae60-11ef-bef5-1bcf082b79fc.html) |
| **Energetika, transportas, aplinka ir klimato kaita, žaliosios technologijos, kibernetinis saugumas** | | |
| 12-02 | Kanados inovacijų, mokslo ir pramonės ministras gina vis labiau kritikuojamą 100 mlrd. CAD vertės strategiją vystyti elektrinių transporto priemonių (EV) pramonę, teigdamas, kad jo kritikai neturi *vizijos ir ambicijų.* 2021-2024 m. automobilių gamintojai, įskaitant *Honda, VW, GM ir Ford,* paskelbė apie 46,1 mlrd. CAD investicijas į šalies EV priemonių tiekimo grandines. Papildomas finansavimas 52,5 mlrd. CAD finansavimas skirtas ir iš federalinio ir provincijų biudžetų. | [Innovation minister Champagne doubles down on EV plan, says critics lack 'vision' | Canada's National Observer: Climate News](https://www.nationalobserver.com/2024/11/29/news/innovation-minister-champagne-doubles-down-ev-plan-says-critics-lack-vision) |
| 11-13 | JAV, Kanados ir Suomijos vyriausybių atstovai pasirašė supratimo memorandumą dėl bendradarbiavimo statant pasaulinio lygio Arkties ir poliarinius ledlaužius. Šis memorandumas remiasi Kanados ministro pirmininko J. Trudeau, Suomijos prezidento Stubbo ir JAV prezidento J. Bideno iniciatyva „Icebreaker Collaboration Effort“ (ICE), paskelbta liepos mėnesį vykusio NATO Vašingtono viršūnių susitikimo metu. Planuojama, kad kolektyvinės investicijos į vietines laivų statyklas padidins gamybą ir sumažins sąjungininkų ir partnerių reikmėms skirtų Arkties ir poliarinių ledlaužių gamybos sąnaudas. | [Canada signs new partnership agreement with United States and Finland to produce Arctic and polar icebreakers - Canada.ca](https://www.canada.ca/en/public-services-procurement/news/2024/11/canada-signs-new-partnership-agreement-with-united-states-and-finland-to-produce-arctic-and-polar-icebreakers.html) |
| 11-20 | D. Trumpo planai sustabdyti JAV jūrinės vėjo energetikos pramonę sukėlė nerimą šiame sektoriuje. Tuo tarpu 2025 m. Kanadoje per pirmąjį aukcioną įmonės varžysis dėl jūrinių vėjo projektų vietų prie Naujosios Škotijos pakrantės. Tikimasi, kad pokyčiai JAV paskatins vėjo energetikos plėtotojus atsigręžti į šiaurę. | [Trump’s plan to block offshore wind may breathe new life into Canada’s industry | Canada's National Observer: Climate News](https://www.nationalobserver.com/2024/11/20/news/trump-plan-block-offshore-wind-new-life-canada) |
| 11-06 | Kalgaris - sparčiausiai technologijų darbo vietų skaičiumi augantis miestas Šiaurės Amerikoje. 2018-2023 m. technologijų sektorius provincijoje išaugo 78 proc. (+26 tūkst. naujų darbo vietų). Šiuo metu tech sektoriuje dirba beveik 60 tūkst. asmenų. Dvi Kalgario įmonės – finansinių paslaugų įmonė *Neo Financial* ir virtualios sveikatos priežiūros platforma *PurposeMed* – Kanadoje pirmauja pagal augimo greitį. | [Several Alberta tech companies among Canada's fastest-growing | Calgary Herald](https://calgaryherald.com/business/local-business/alberta-tech-companies-fastest-growing-canada-deloitte) |
| 11-25 | Albertos provincija investuoja 50 mln. CAD į naują gręžimo testavimo centrą, siekiant į provinciją pritraukti inovatyvias geoterminės energetikos, ličio, helio ir dujų sektoriaus įmones. *Alberta Drilling Accelerator* suteiks galimybę įmonėms testuoti gręžimo technologijas įvairiuose gyliuose, aukštose temperatūrose ir įvairių rūšių uolienose. | [Alberta investing $50-million to establish drilling centre for geothermal, helium companies - The Globe and Mail](https://www.theglobeandmail.com/business/article-alberta-investing-50-million-to-establish-drilling-centre-for/) |
| 10-30 | Kinija kompromitavo Kanados vyriausybės tinklus ir pasisavino vertingą informaciją, teigiama naujoje Kanados kibernetinio šnipinėjimo agentūros *(Communications Security Establishment)* ataskaitoje. Kinija įvardijama kaip didžiausia kibernetinio saugumo grėsmė, su kuria šiandien susiduria Kanada. Ataskaitoje teigiama, kad Kinijos veiksmų mastas, metodai ir ambicijos internetinėje erdvėje yra *neprilygstami.* Ataskaitoje nurodoma, kad Kinijos valstybinės remiamos veikėjai nuolat vykdo kibernetinio šnipinėjimo kampanijas prieš federalinius, provincijų, teritorinius, savivaldybių ir vietinių bendruomenių vyriausybės tinklus Kanadoje. Provincijų ir teritorijų vyriausybės yra vertingas taikinys, nes jos turi sprendimų priėmimo galią prekybos ir komercijos srityse, įskaitant energetinių ir kritinių mineralų išteklių gavybą. | [China 'compromised' Canadian government networks and stole valuable info: spy agency | CBC News](https://www.cbc.ca/news/politics/cse-cyber-threats-china-1.7367719) |
| **Gynybos inovacijos** | | |
|  | 2024 m. balandžio mėnesį Kanados vyriausybė paskelbė ilgai lauktą gynybos politikos strategijos atnaujinimą *Our North, Strong and Free: A Renewed Vision for Canada’s Defence* (ONSAF). Joje numatyta į gynybą investuoti 8,1 mlrd. CAD per artimiausius penkerius metus ir 73 mlrd. CAD per artimiausius 20 metų. Strategijoje nagrinėjamos šešios pagrindinės temos, iš kurių viena skirta inovatyvios gynybos pramonės bazės kūrimui Kanadoje. Toks dėmesys gynybos pramonei yra pastangų spartinti pirkimų sistemą ir stiprinti Kanados gynybos pajėgumus dalis. | [Canada Still Needs a Defence Industrial Policy - Canadian Global Affairs Institute (cgai.ca)](https://www.cgai.ca/canada_still_needs_a_defence_industrial_policy?utm_campaign=wr_sep_13&utm_medium=email&utm_source=cdfai) |
| 11-25 | Kanados verslo taryba, atstovaujanti didžiausių Kanados įmonių vadovus, teigia, kad federalinė vyriausybė privalo skirti didesnį finansavimą gynybai dėl ekonominės naudos, kurią gali suteikti investicijos į šalies gynybos sektoriaus technologijas. Raginama iki 2029 m. padidinti gynybos išlaidas iki 75 mlrd. CAD (~ 50 mlrd. EUR) kasmet, kas yra kelis kartus daugiau nei planuoja Nacionalinės gynybos departamentas. | [Security & Prosperity | Business Council of Canada](https://www.thebusinesscouncil.ca/report/security-and-prosperity/) |
| **Bendra ekonominė informacija** | | |
| 11-28 | Kanados Bendruomenių rūmai priėmė įstatymą, pagal kurį 2024 m. gruodžio 14 d.-2025 m. vasario 15 d. bus panaikintas PVM įvairiems produktams, įskaitant vaikų žaislus, knygas, restoranų patiekalus ir maisto išsinešimui, taip pat alų ir vyną. Įstatymu siekiama palengvinti finansinę naštą namų ūkiams. | [Trudeau's two-month GST holiday bill passes the House | CTV News](https://www.ctvnews.ca/politics/trudeau-liberals-two-month-gst-holiday-bill-passes-the-house-off-to-the-senate-1.7126366)  [Liberals, NDP pass bill to enact 2-month GST holiday in House of Commons | CBC News](https://www.cbc.ca/news/politics/gst-holiday-vote-1.7395767)  [Diapers? Yes. Skates? No. A look at items getting a tax holiday](https://halifax.citynews.ca/2024/11/28/diapers-yes-skates-no-a-look-at-items-getting-a-tax-holiday/) |
| 11-25  11-29 | Išrinktojo JAV prezidento D. Trumpo pažadas taikyti 25 proc. tarifus visiems produktams iš Kanados ir Meksikos, sukėlė ažiotažą Kanadoje. Šalies ministrai reaguodami į D. Trumpo teiginius, kad tarifai bus įvesti dėl per daug atvirų Kanados sienų ir per jas į JAV patenkančių imigrantų ir fentanilio, aiškino, kad, lyginant su Meksika, per Kanadą į JAV patenka nedidelis kiekis migrantų, o fentanilio per Kanadą į JAV patenka tiek mažai, kad JAV narkotikų kontrolės administracija net nemini Kanados savo ataskaitose. Netrukus po šio įrašo, J. Trudeau telefonu kalbėjo su D. Trumpu, ir teigė, kad šis pokalbis buvo geras, jame buvo aptarti intensyvūs ir abipusiai naudingi ryšiai tarp dviejų šalių, taip pat iššūkiai, kuriuos galima spręsti kartu. Po J. Trudeau sušaukto neeilinio susitikimo su Kanados provincijų premjerais, buvo paskelbtas Kanados pažadas daugiau išleisti sienų saugumui stiprinti.  Lapkričio 29 d. Kanados MP ir išrinktasis JAV prezidentas Floridoje aptarė dvišalės sienos saugumo ir Kanados-JAV prekybos klausimus. Kanadiečiai susitikimą vertina optimistiškai. 2022 m. JAV iš Kanados importavo prekių už 614,3 mlrd. JAV dolerių. Daugiausia naftos ir dujų, transporto įrangos, metalų, chemikalų, maisto produktų. | [Donald Trump threatens 25% tariff on products from Canada, Mexico | CBC News](https://www.cbc.ca/news/world/trump-tariffs-25-canada-mexico-1.7393160)  [So how did Trudeau and Trump's dinner meeting go? Here's what we know | CBC News](https://www.cbc.ca/news/politics/trudeau-meets-trump-tariff-1.7397564) |
| 11-29 | 2024 m. III ketv. fiksuotas 1 proc. ekonomikos metinis augimas. Praėjusį ketvirtį daugiausia augo namų ūkių išlaidos naujiems sunkvežimiams, furgonams ir sportinėms transporto priemonėms, taip pat finansinėms paslaugoms, mažėjo išlaidos maistui ir apgyvendinimui. Vyriausybės išlaidos didėjo trečią ketvirtį iš eilės. BVP vienam gyventojui trečiąjį ketvirtį sumažėjo 0,4 procento – tai jau šeštas ketvirtis iš eilės kai mažėja šis rodiklis. | [Canada’s economy grew 1% in the third quarter | Radio-Canada.ca](https://ici.radio-canada.ca/rci/en/news/2123356/canadas-economy-grew-1-in-the-third-quarter#:~:text=The%20Canadian%20economy%20grew%20at,projection%20of%201.5%20per%20cent.) |
| 11-19 | Kanados metinis infliacijos lygis spalio mėn. išaugo iki 2 proc. Tai buvo pirmas metinės infliacijos augimas nuo gegužės mėn.,  nors to ir buvo tikėtasi po staigaus infliacijos mažėjimo praėjusį mėnesį. Per mėnesį vartotojų kainų indeksas (VKI) pakilo 0,4 proc. Nors spalio mėnesį, kaip ir rugsėjį, mažėjo kuro kainos, visų kitų prekių infliacija siekė 2,2 proc. Nuomos kainų kilimas sulėtėjo, tačiau jos vis dar auga ir palyginus su 2021 m. spalio mėn. padidėjo 21,6 proc. | [Inflation ticked up to 2% in October after previous month's steep drop in gas prices | CBC News](https://www.cbc.ca/news/business/inflation-october-2024-1.7387125) |
| 11-15 | Kanada ir Indonezija paskelbė apie derybų dėl dvišalio prekybos susitarimo, kuris turėtų būti pasirašytas 2025 m., pabaigą. | [Canada, Indonesia agree to trade pact amid threat of U.S. protectionism | National Post](https://nationalpost.com/news/canada/canada-indonesia-trade-pact-us-protectionism) |
| 11-13 | Kanada pritaria JAV susirūpinimui dėl Meksiko prekybos praktikų. Kanados ministro pirmininko pavaduotoja Ch. Freeland pareiškė, kad ji pritaria JAV susirūpinimui dėl Meksikos prekybos praktikų kai kalbama apie Kinijos importą. Meksika buvo kritikuojama už tai, kad ji yra pigaus Kinijos importo *durys* į JAV rinką ir leidžia Kinijai veiksmingai išvengti JAV įvestų muito tarifų. Griežta prekybos pozicija Kinijos atžvilgiu yra įvardijama kaip viena iš politikos sričių, kurioje Kanados vyriausybė yra pasirengusi derinti savo pozicijas su būsima D. Trumpo administracija. | [Deputy PM Freeland says she shares American trade concerns about Mexico, China | CBC News](https://www.cbc.ca/news/politics/freeland-shares-concerns-about-mexico-china-trade-1.7382661) |
| 11-20 | Ontarijo premjeras D. Fordas teigia, kad visi provincijų ir teritorijų premjerai palaiko jo raginimą federalinei vyriausybei derėtis dėl dvišalio prekybos susitarimo su JAV. Fordas, kuris šiuo metu vadovauja Federacijos tarybai – Kanados 13 premjerų grupei, pranešė, kad jie trečiadienį surengė pokalbį, per kurį buvo aiškiai sutarta, jog šaliai reikia atskirų susitarimų su JAV ir Meksika. | [Ford says all premiers aligned on push for Canada to have bilateral trade deal with U.S. | CBC News](https://www.cbc.ca/news/canada/toronto/ford-premiers-mexico-1.7388644) |
| 11-15 | Lapkričio 15 d. po nepavykusių derybų dėl atlyginimų ir darbo sąlygų gerinimo, Kanados pašto darbuotojų sąjunga paskelbė streiką, kurio metu dirbti atsisakė apie 55 tūkst. Kanados pašto darbuotojų. 80 proc. mažų verslų Kanadoje priklauso nuo Kanados pašto siuntinių pristatymui, sąskaitų išrašymui ir mokėjimų gavimui. | [Canada Post workers go on strike, negotiations still underway | CBC News](https://www.cbc.ca/news/business/canada-post-strike-1.7384146)  [As Canada Post strike drags on, holiday shoppers turn to Amazon — and in-person purchases | CBC News](https://www.cbc.ca/news/canada/calgary/canada-post-holiday-shoppers-amazon-1.7398387) |
| *Parengė Ingrida Darašaitė, LR ambasados Kanadoje patarėja, el. paštas ingrida.darasaite@urm.lt* | | |